Anti Saarepuu

Anti Saarepuu (sündinud 26. märtsil 1983 Võrus) on endine Eesti murdmaasuusataja.

Anti Saarepuu treenerid olid tema ema Hille Saarepuu, Mati Alaver ja Jaanus Teppan. Ta kuulus Võru Suusaklubisse. Anti Saarepuu on 179 sentimeetrit pikk ja kaalub 76 kilogrammi.

Ta on võitnud Eesti meistrivõistlustel aastatel 2000–2014 individuaalselt 3 kuld-, 2 hõbe- ja 4 pronksmedalit ning teatesõitudes 4 kuld-, 6 hõbe- ja 3 pronksmedalit. 
Aastatel 2005–2014 kuulus Saarepuu Eesti koondisse. 

Aprillis 2014 teatas ta, et lõpetab tervislikel põhjustel sportlaskarjääri.

 Saavutused 
27px Olümpiamängudel 
2006  Torinos
 8. koht sprindis (vabastiil)
 14. koht sprinditeates (klassikaline tehnika)

2010  Vancouveris
 42. koht klassikasprindis

 Maailmameistrivõistlustel 
2005 Oberstdorfis

 9. koht 4 x 10 teatesõidus
 10. koht klassikasprindis

2009  Liberecis 
 7. koht vabatehnikasprindis

2011  Oslos 
 34. koht vabatehnikasprindis

 Juunioride maailmameistrivõistlustel 
2003. Sollefteas

9. koht vabastiili sprindis
38. koht 10 km klassikas

 Maailma karikasarja kohad ja punktid kokkuvõttes 

 Aasta Punkte Koht Koht sprindis 2005 144 34. 11. 2006 102 54. 20.

Parimad kohad maailma karikasarjas: sprindis 2005 7. koht (v), 2009 8. koht (v), 2005 kaks korda 10. koht (k) ja sprinditeates 2004 4. koht (k).

 Treeneritöö 
Saarepuu on tegutsenud MTÜ Team Haanja treenerina. Tema tuntumad õpilased on Marko Kilp, Karel Tammjärv ja Raido Ränkel.  Ta osales Eesti koondise treenerina 2018. aasta taliolümpiamängudel Pyeongchangis.

Saarepuu oli suusakoondise peatreener 2019. aasta põhja suusaalade maailmameistrivõistlustel Seefeldis, kui puhkes veredopinguskandaal. Skandaali olid segatud dopingutarvitajatena ka Eesti koondise liikmed Andreas Veerpalu, Karel Tammjärv ja Algo Kärp. Saarepuu ei olnud sportlaste poolt keelatud ainete kasutamisest teadlik ning talle süüdistusi ei esitatud.Anti Saarepuu dopingusaagast: mult küsitakse kogu aeg, kuidas see sai toimuda minu silme all. ohtuleht.ee, 15. veebruar 2021. 

Hiljem on Saarepuu treeninud lapsi ja noori Antslas ning pannud aluse vanemaealiste liikumisharrastusele Rõuges.

 Poliitiline tegevus 
Anti Saarepuu kandideeris 2009. aasta kohaliku omavalitsuse volikogude valimistel Avo Keel ja Anti Saarepuu liitusid erakondadega ja 2013. aasta kohaliku omavalitsuse volikogude valimistel Võru vallas Eesti Reformierakonna nimekirjas. 2009. aastal kogus ta 71 häält ja osutus valituks, 2013. aastal sai ta 37 häält ja valituks ei osutunud.Anti Saarepuu. Valimiste arhiiv.

Ta kandideeris 2023.aasta Riigikogu valimistel Keskerakonna nimekirjas valimisringkonnas nr 11 (Võru-, Valga- ja Põlvamaa), kogus 105 häält ning ei osutunud valituks.

 Isiklikku 
Saarepuul on kolm last: esimesest abielust kaks poega (Karl Anders ja Toni Andree)Anti Saarepuu abielu jooksis karile. kroonika.delfi.ee, 9. mai 2013. ning teisest abielust tütar.Dopingujuhtumist räsitud Anti Saarepuu ... lounapostimees.postimees.ee, 13. september 2019. Praegu tegutseb Saarepuu Haanja puhke- ja spordikeskuse juhatajana.

Viited

 Välislingid 

Kristjan Kalkun. Anti Saarepuu pingutab suure võidu nimel. epl.delfi.ee, 2. mai 2006.
Maarius Suviste. Dopingujuhtumist räsitud Anti Saarepuu: eluga tuleb edasi minna. Lõuna-Eesti Postimees, 13. september 2019.
Laskesuusatamist jälgiv noor Saarepuu panustab siiski murdmaale. sport.err.ee, 14. jaanuar 2024.
Saarepuu Seefeldi skandaalist: tänaseks olen endas rahu leidnud. sport.err.ee, 7. märts 2024.

Kategooria:Eesti murdmaasuusatajad
Kategooria:Eesti suusatreenerid
Kategooria:Sündinud 1983